钦定古今图书集成/明伦汇编/闺媛典/第201卷 > 钱栻妻胡氏
## 钦定古今图书集成/明伦汇编/闺媛典/第201卷 > 钱栻妻胡氏

按《无锡县志》：“胡氏，字妙真，钱栻妻。栻幼病痫，娶时已
废，氏遂抚其族子为后。越九年，栻亡。胡年二十七，翁
惑于后妻，悉以赀𢌿其女，而斥胡归。胡服除，请留事，
不许，号哭以去。僦庐于蒋巷，纺绩自给。既稍裕，姑且
老，而女养不终，胡请迎养，姑惭不往。乃日进甘旨，终
不得其懽心。及姑死，乃移入奉其翁送死焉。郡倅仅”
一表其门。